2.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 138026 της 4/5 Νοεμ. 1969 (ΦΕΚ Β΄ 733) Περί θέσεως εν ισχύϊ του συστήματος πληρωμής των συνταξιούχων του Δημοσίου, δι’ επιταγών και παροχή εξουσιοδοτήσεως εις τον Προϊστάμενον της Υπηρεσίας Συντάξεων του Γενικού Λογιστηρίου του Κράτους, δια την υπογραφήν τούτων. Έχοντες υπ’ όψιν τας διατάξεις των παρ. 1 και 2 του Ν.Δ. 326/1969 «περί εκδόσεως υπό του Ελληνικού Δημοσίου επιταγών δια την πληρωμήν των υπ’ αυτού καταβαλλομένων συντάξεων και βοηθημάτων», αποφασίζομεν: 1.Από 1ης Δεκ. 1969 η πλωρωμή των συντάξεων και των βοηθημάτων των καταβαλλομένων υπό του Δημοσίου, ενεργείται δι’ επιταγών, εκδιδομένων εις βάρος του παρά τη Τραπέζη της Ελλάδος Λογαριασμού του Δημοσίου, κατά τας διατάξεις του Ν.Δ. 326 του 1969. Μη εισπραχθείσαι συντάξεις και βοηθήματα ως και διαφοραί εξ αναπροσαρμογής μηνών μέχρι και του Νοεμ. 1969 καταβάλλονται εις τους δικαιούχους κατά το σύστημα της μέσω Δημοσίων Ταμείων πληρωμής τούτων. ΙΙ.Εξουσιοδοτούμεν τον Προϊστάμενον της Υπηρεσίας Συντάξεων του Γενικού Λογιστηρίου του Κράτους, όπως υπογράφη κατά τον υπό της παρ. 2 του άρθρ. 1 του Ν.Δ. 326/1969 καθοριζόμενον τύπον και τρόπον τας επιταγάς πληρωμής των συνταξιούχων και βοηθηματούχων του Δημοσίου. 